Tisztelt Lakosság!

A kialakult gazdasági helyzet, energiakrízis nagy erőfeszítést kíván meg mindannyiunktól, ugyanakkor a pénzügyi lehetőségekhez igazodva a Kormány célja továbbra is az, hogy biztosítható legyen a lakosság téli fűtéséhez szükséges tüzelőanyag.

A Magyar Államkincstár Csongrád-Csanád Megyei Igazgatóságának (továbbiakban: MÁK) felkérésére a lakosság részéről jelentkező barnakőszén igények előzetes felmérésébenÜllés Nagyközségi Önkormányzat is közreműködik.

A felmérés kapcsán a településen élő, barnakőszén-tüzelésre alkalmas fűtőberendezéssel rendelkező lakosság az erre kijelölt formanyomtatványon a **2022/2023. évi fűtési szezonra vonatkozóan a várhatóan felhasznált barnakőszén mennyiségét (mázsában kifejezve) bejelentheti a Polgármesteri Hivatal ügyfélszolgálatán ügyfélfogadási időben 2022. szeptember 29. napján 16 óráig**, amelyeket továbbítunk a MÁK-hoz. Erre tekintettel a későbbi időpontban benyújtott igényeket nem áll módunkban figyelembe venni.

A formanyomtatvány elérhető a Polgármesteri Hivatal ügyfélszolgálatán, illetve www.ulles.hu honlapon.

**Felhívom a lakosság figyelmét, hogy az igényfelmérés kizárólag a lakossági igények megismerését szolgálja, nem jelent későbbi automatikus támogatást!**

Dr. Borbás Zsuzsanna

jegyző